ইরানের কর্মকর্তারাও ওই কূটনীতিকের অনুরূপ মন্তব্য করে বলেছেন, সম্প্রতি তেলের দাম বেড়ে যাওয়ার ফলে ইরানের তেল রপ্তানীর ওপর মার্কিন নিষেধাজ্ঞা কোনো প্রভাব বিস্তার করতে পারে নি। ইরানের পরিকল্পনা এবং বাজেট বিষয়ক সংস্থার প্রধান মোহাম্মদ বাকের নোবাখত গত মাসে বলেছেন, ইরানের তেলের ওপর নিষেধাজ্ঞা দিয়ে তার রপ্তানীর পরিমাণ কমিয়ে দেয়ার মাধ্যম ট্রাম্প প্রশাসন তেহরানের তেলের আয় শূণ্যে নামিয়ে আনতে চেয়েছিল। তবে তেলের দাম বেড়ে যাওয়ার ফলে সে ধরনের কোনো পরিস্থিতির সৃষ্টি হয় নি।